Lucky Golden Stripes and Starpose

Lucky Golden Stripes and Starpose on suomalaisen Wigwam-yhtyeen kuudes studioalbumi, joka julkaistiin vuonna 1976. Levystä oli tarkoitus tulla Wigwamin läpimurtolevy etenkin Isossa-Britanniassa siellä aiemmin julkaistun ja kohtalaista menestystä saavuttaneen Nuclear Nightclub -levyn jälkeen, mutta se ei saanut yhtä hyvää vastaanottoa eikä levymyyntikään yltänyt samalle tasolle. Isossa-Britanniassa levyn julkaisi Virgin Records -levy-yhtiö.

Pääasiallisilla lauluntekijöillä Jim Pembrokella ja Pekka "Rekku" Rechardtilla oli sävellettäessä ristiriitainen tilanne, koska Virgin-levy-yhtiö halusi yhtyeeltä hittiaineksia edellisen Nuclear Nightclub -levyn ”Freddie Are You Ready” -kappaleen tapaan, kun taas Jimille ja Rekulle ajatus kaupallisesta musiikin tekemisestä oli vieras. Yhtyeeltä kyseltiin toistuvasti uutta singleä ja ”Tramdriver” tehtiin yhden iltapäivän aikana Virginin liikkuvan studion avulla maaseudulla.

Manor-studion henki oli erikoinen ja sisäänpäin kääntynyt eivätkä tuotannosta ja äänityksestä vastaavat olleet aina tehtäviensä tasalla. Tämä kaikki ehkä heijastuu ”International Disaster” -laulussa, joka on tarttuva pop-kappale, mutta käsittelee nimensä mukaisesti, miten "hitaasti yltyvä tuho yllättää meidät" ja "järjestää elämämme uudelleen". Laulussa on mukana Rechardtin harvoin soittama akustinen kitara. Rechardt itse pettyi albumin nimikappaleen lopputulokseen, vaikka se onnistui sävellyksenä ja sovituksena.

Kappaleet 

Kaikki kappaleet sovittanut Wigwam ja sanoittanut Jim Pembroke, paitsi "In a Nutshell" kappaleen sanoittanut Pekka Rechardt ja Jim Pembroke.

A-puoli

B-puoli

Vuoden 2005 uusintapainoksen bonuskappaleet

Kokoonpano

Wigwam 
 Jim Pembroke - laulu, flyygeli, Fender Rhodes -sähköpiano, marimba (kappaleessa "Eddie and the Boys)
 Pedro "Hessu" Hietanen - Hammond B-3 -urut (kappaleissa 1-3), ARP Odyssey -syntetisaattori (kappaleissa 1 ja 4-9), Hohner Do -klavinetti (kappaleissa 2-3, 7 ja 9), ARP SE-IV Solina String Ensemble (kappaleissa 4-9), flyygeli (kappaleissa 5 ja 8)
 Pekka Rechardt - sähkökitara, akustinen kitara (kappaleessa "International Disaster")
 Måns "Mosse" Grounstroem - sähköbasso (lukuunottamatta kappaletta "June May Be Too Late")
 Ronnie Österberg - rummut, marimba (kappaleessa "In a Nutshell"), lyömäsoittimet

Muut muusikot 
 Pave Maijanen - taustalaulu (kappaleissa 2, 7-8 ja vuoden 2005 painoksella kappaleella "Tramdriver")
 Ronnie Leahy - bassosyntetisaattori (kappaleessa "June May Be Too Late")

Tuotanto 

 John Eden - teknikko
 Ronnie Leahy - tuottaja
 Mats Huldén - kansitaide (Love Recordsin painos)
 Clive Arrowsmith - kansitaide ja valokuvat (Virginin painos)
 Mustard - kuvataide (Virginin painos)
 Love Records, Helsinki - julkaisija

Uusintapainoksien tuotanto 

 Pauli Saastamoinen / Finnvox - vuosien 1992, 2005 ja 2010 CD-painoksien sekä vuoden 2018 vinyylipainoksen masterointi
 Japa Mattila - vuoden 2005 CD-painoksen ja vuoden 2018 vinyylipainoksen ulkoasu
 Mark Powell - vuoden 2010 eurooppalaisen CD-painoksen suunnittelu, tutkinta ja koordinaatio
 Jaakko Riihimaa / Svart Records - vuoden 2018 uusintapainoksen tuotanto

Lähteet 

Wigwamin albumit
Vuoden 1976 albumit
Love Recordsin albumit